Nordjyllands Politi offentliggør nu en video af den gerningsmand, der stod bag røveriet i Kiwi på Nørre Sørensens Vej i Gug. Fredag ved middagstid gik en mand ind i butikken og truede personalet med en kniv. Han fik 2000 kroner med sig i en Føtex-pose. Nordjyllands Politi sendte patruljer og hundepatruljer ud, men fandt ikke manden. Politiet efterlyser mand på ca. 20 år, 170-180 cm høj, almindelig af bygning. Han bar sorte joggingbukser og sorte kondisko og talte dansk uden dialekt eller accent. Gerningsmanden forsvandt i vestlig retning mod Gug Kirke. Hvis du genkender gerningsmanden eller har andre oplysninger i sagen, så hører Nordjyllands Politi meget gerne fra dig. Især hvis du kan genkende gerningsmandens tøj eller har set noget i relation til hans flugt, fx hvor han løb hen? Hvilket køretøj han eventuelt brugte? Ring til Nordjyllands Politi på 114. Spørg efter politiassistent Flemming Hellum - oplys gerne sagens journalnummer 5100-76313-00004-13.

Referat:
SE VIDEOEN: Politiet offentliggør nu en video af røveriet i Kiwi i Gug i håbet om at finde frem til gerningsmanden.